கோரக்பூர் மகோற்சவம்

கோரக்பூர் மகோற்சவம் என்பது இந்தியாவின் உத்தரப் பிரதேச மாநிலத்திலுள்ள கோரக்பூரில் ஆண்டுதோறும் நடைபெறும் கலாச்சாரத் திருவிழாவாகும். இது ஒவ்வொரு ஆண்டும் ஜனவரி மாதம் நடைபெறும். 2018 முதல், சுற்றுலாத் துறை, கலாச்சாரத் துறை மற்றும் கோரக்பூர் மாவட்ட நிர்வாகத்துடன் இணைந்து இவ்விழாவானது ஏற்பாடு செய்யப்படுகிறது. முந்தைய பதிப்புகள் கோரக்பூர் மாவட்ட நிர்வாகத்தால் ஏற்பாடு செய்யப்பட்டன.

வரலாறு

1997 
கோரக்பூர் மகோற்சவம் 1997 ஆம் ஆண்டு முதன்முறையாக, முக்கிய உள்ளூர் தொழிலதிபரும், பின்னர் உத்திரப் பிரதேசத்தின் சுற்றுலாத்துறையின் ஆலோசகருமான ப்ரோதுல் குமார் லஹரியின் முயற்சியால் ஒருங்கினைக்கப்பட்டது. "ஷஹர்நாமா கோரக்பூர்" என்ற புத்தகத்தில், எழுத்தாளர் டாக்டர் வேத் பிரகாஷ் பாண்டே கோரக்பூர் மகோற்சவம்1997 இன் நினைவுகள் பற்றிக் குறிப்பிட்டுள்ளார்.

2001 
கோரக்பூர் மகோற்சவம் ஜனவரி 2001 இல் டவுன் ஹால் மைதானத்தில் ஏற்பாடு செய்யப்பட்டது. மாணவர்களுக்காக நீங்களும் வெல்லலாம் ஒரு கோடி மாதிரியான வினாடி வினா நிகழ்ச்சியும் ஏற்பாடு செய்யப்பட்டிருந்தது.

2016 
15 வருட இடைவெளிக்குப் பிறகு, 2016ம் ஆண்டில் கோரக்பூர் மகோற்சவம் தீன் தயாள் உபாத்யாய் கோரக்பூர் பல்கலைக்கழகத்தில் அப்போதைய வட்ட ஆணையர் திரு. பி. குருபிரசாத் அவர்களின் முயற்சியில் 29 ஜனவரி-1 பிப்ரவரி 2016 இல் ஏற்பாடு செய்யப்பட்டது. மகோற்சவத்தை தீன் தயாள் உபாத்யாய் கோரக்பூர் பல்கலைக்கழகத்தின் அப்போதைய துணைவேந்தர் பேராசிரியர் அசோக் குமார் மற்றும் காவல் ஆய்வாணையர் எச்.ஆர்.சர்மா தொடங்கி வைத்தனர்.

2018 
இரண்டு வருட இடைவெளிக்குப் பின், 2018ம்ஆண்டில் கோரக்பூர் மகோற்சவம்  ஜனவரி 11-13, 2018 வரை ஏற்பாடு செய்யப்பட்டது. தீன் தயாள் உபாத்யாய் கோரக்பூர் பல்கலைக்கழகத்தின் திறப்பு விழா மற்றும் பெரும்பாலான கலாச்சார நிகழ்வுகள் இடம் பெற்றன. பாடகர் ஷான் மற்றும் ஷங்கர் மகாதேவன் ஆகியோர் முறையே முதல் மற்றும் மூன்றாம் நாள் நிகழ்ச்சிகளை நடத்தினர்.  ஜனவரி 11 அன்று பல்கலைக்கழக வளாகத்தில் அப்போதைய உத்தரபிரதேச ஆளுநர் ராம் நாயக்கால் மகோற்சவம் க்ஹொடங்கிவைக்கப்பட்டது. மேலும் ஜனவரி 13 அன்று கோரக்நாத் கோயிலில் உள்ள ஸ்மிருதி பவனில் உத்தரபிரதேச முதல்வர் யோகி ஆதித்யநாத் நிறைவு விழாவில் கலந்து கொண்டார்.

2019 
2019ம் ஆண்டில் கோரக்பூர் மகோற்சவம் ஜனவரி11 -13, 2019  வரை ஏற்பாடு செய்யப்பட்டது. நிகழ்விற்கான இடம் 2018 போன்றே, தீன் தயாள் உபாத்யாய் கோரக்பூர் பல்கலைக்கழகம் ஆகும்.

2020 
2020 கோரக்பூர் மகோற்சவம் 11-14 ஜனவரி 2020 ஆகிய நாட்களில் ஏற்பாடு செய்யப்பட்டது. முதலில் இது 11-13 ஜனவரி 2020 எனத் திட்டமிடப்பட்டிருந்தது. ஆனால் ஓமன் சுல்தான் கபூஸ் பின் சைட் இறந்த பிறகு தேசிய துக்கம் அனுசரிப்பு காரணமாக 13 ஆம் தேதிக்கான அனைத்து நிகழ்ச்சிகளும் ஜனவரி 14ம் திகதிக்கு ஒத்திவைக்கப்பட்டது. உத்தரபிரதேச ஆளுநர் ஆனந்திபென் படேல் மகோற்சவத்தைத் துவக்கி வைத்தார். நிறைவு விழாவில் உத்தரபிரதேச முதல்வர் யோகி ஆதித்யநாத் கலந்து கொண்டார்.  மேலும் ஷில்ப் மேளா(பொறியியல் கைவினைக் கண்காட்சி), உள்ளூர் நாட்டுப்புற நடனங்கள் மற்றும் கைவினைக் கலைஞர்களைச் சிறப்பித்துக் காண்பிக்கும் வகையில் ஜனவரி 11-17 க்கு இடையில் ஏற்பாடு செய்யப்பட்டது.

பாடகர் சோனு நிகம் ஜனவரி 13 அன்று நிகழ்ச்சி நடத்துவதாகத் திட்டமிடப் பட்டிருந்தது. ஆனால் அவரது நிகழ்ச்சி ஜனவரி 14 ஆம் தேதிக்கு ஒத்திவைக்கப்பட்டது. பின்னர் அவர் அந்நிகழ்ச்சியிலிருந்து ஒதுங்கினாலும் ஜிஎஸ்டியுடன் கூடிய தனது கட்டணத்தைத் (4 மில்லியன் INR) திருப்பித் தரவில்லை. ஏற்பாட்டுக் குழுவுடனான கலந்துரையாடலுக்குப் பிறகு, கோரக்பூர் மகோற்சவம்  2022 இல் அதே கட்டணத்தில் நிகழ்ச்சி நடத்த ஒப்புக்கொண்டார்.

2021 
2021 கோரக்பூர் மகோற்சவம்  12-13 ஜனவரி 2021 வரை ஏற்பாடு செய்யப்பட்டது. கோவிட்-19 தொற்றுநோய் காரணமாக மகோற்சவம் மூன்று நாட்களுக்குப் பதிலாக இரண்டு நாட்கம்ளாகக் குறைக்கப்பட்டது.  12ஆம் திகதி உத்தரப் பிரதேச சுற்றுலாத் துறை அமைச்சர் நீலகந்த் திவாரியால் மகோற்சவம்  தொடங்கி வைக்கப்பட்டது. 13ஆம் தேதி நிறைவு விழாவில் உத்தரப் பிரதேச முதல்வர் யோகி ஆதித்யநாத் தலைமை வகித்தார். 2021ல் திறப்பு விழா மற்றும் நிறைவு விழா ராம்கர் தால் ஏரிக்கு அருகில் உள்ள சம்பா தேவி பூங்காவிற்கு இடமாற்றம் செய்யப்பட்டது. மகோற்சவத்தின் நேரடி ஒளிபரப்பு சாஸ்திரி சௌக், குட்சேரி சதுக்கம், மொஹதிபூர் சதுக்கம் மற்றும் ராம்கர் தால் ஆகிய இடங்களில் ஒளிமுனை மூலம் திரைகளில் ஒளிபரப்பப்பட்டது.மேலும் இணையதளம் மூலமாகவும் ஒளிபரப்பப்பட்டது.  மகோற்சவத்தில்  ஒரு பகுதியாக மஹந்த் திக்விஜய்நாத் பூங்காவில் நாய்கள் கண்காட்சி ஒரு நாள் ஏற்பாடு செய்யப்பட்டது  மகோற்சவத்தின் இரண்டாவது நாளில் பாடகி மைதிலி தாக்கூர் நிகழ்வை நடத்தினார்.  குரு கோரக்நாத், சுவாமி விவேகானந்தர், மகாத்மா காந்தி மற்றும் பூர்வாஞ்சல் பகுதியில் உள்ள பிரபலங்கள் குறித்த நேரடிக் கண்காட்சி ஜனவரி 12 முதல் 16 வரை சம்பா தேவி பூங்காவில் ஏற்பாடு செய்யப்பட்டு இருந்தது. இத்துடன் விவசாயம், தோட்டம், புத்தகம், சரஸ் கண்காட்சி மற்றும் அறிவியல் கண்காட்சி ஆகியவையும் ஏற்பாடு செய்யப்பட்டது.

நிறைவு விழாவில் பல்வேறு துறைகளைச் சார்ந்த திறமையாளர்களுக்கு 'கோரக்பூர் ரத்னா' விருதுகள் வழங்கப்பட்டன. விருது பெற்றவர்களில் பாடகர் நந்து மிஸ்ரா (கலை), டாக்டர் சஞ்சீவ் குலாட்டி (சமூக சேவை), டாக்டர் நரேந்திர மோகன் சேத் (சுகாதாரம்), டாக்டர் ராம் சேத் சவுத்ரி (வேளாண் அறிவியல்), ஜோதி மஸ்காரா (வணிகம்), எஸ்.எம். அலி சயீத், பிரேம் மாயா (விளையாட்டு), பேராசிரியர். டாக்டர். மீனாட்சி நரேன் (அறிவியல்) மற்றும் அமர்நாத் யாதவ் (மல்யுத்தம்) ஆகியோர் அடங்குவர். மாற்றுத்திறனாளிகள் 100 பேருக்கு மோட்டார் பொருத்தப்பட்ட முச்சக்கரவண்டிகள் வழங்கப்பட்டன.

மேலும் பார்க்க 

 மகர் மஹோத்ஸவ்
 பஸ்தி மகோற்சவம்

மேற்கோள்கள்

வெளி இணைப்புகள் 

 

உத்திரப் பிரதேசப் பிராந்தியங்கள்
விழாக்கள்